
Încă mai de mult zapise și cărți domnești aŭ văzut lumina la 
noi. Întăiă, în ziarele din vremea veche, unde oameni cu mult 
superiori ca minte si inimă ziariştilor de astăzi, foarte buni, 
harnici si luminaţi patrioți, dădeau între altele unor cetitori, 
a căror rasă sa pierdut aproape cu totul astăzi, unor ceti- 
tori cu dor de a învăța, iar nu cu setea de a afla mai ră- 
pede lucruri pipărate, — și documente. Pe atunci încă «do- 
cument» nu căpătase înțelesul pejorativ, batjocuritor, pe care 
neștiința și superficialitatea i l-au dat pe urmă. Fără îndoială, 
că oameni cari nu erai specialiști, nu-și dădeau pe deplin samă, 
ce comoară de informaţii, de note asupra altor vremi, poate 
cuprinde așa o fărimă de hirtie îngălbenită, pe care se întind, 
cu o măiestrie de mult pierdută, liniile, și frumoase, și ele- 
gante, supțirile adusături din condeiii ale cinstitului pisar de 
odinioară. Puţini pricepeau că tot ce se cuprinde în cărți 
asupra altor timpuri nu e decit reproducerea în slove de 
tipar, ca ediție; sai „în povestire proprie a scriitorului, ce nu 
se razimă, si nu se poate răzima, pe alt ceva, — reproducerea 
înţelesului acelor frumoase buchi cirilice. Dar, pentru aceasta, 
ei nu socotiaui hirtia veche scrisă ca de același preț cu vechia 
hirtie nescrisă și n'aveaü necuviința de a face haz asupra 
slăbiciunii. oamenilor de merit cari descopăr, orinduiesc, daù 
la lumină și lămuresc asemenea rămășițe ale trecutului, fără 
de care ce e astăzi nu se poate înţelege, — nici îndrepta. 
În ziarele unui Bolliac, de exemplu, în interesantul și va- 

riatul ziar al d-lui Hasdeu, care amesteca îndemnuri de răs- 
coală în potriva legii și suveranului cu folositoare tipăriri de 
izvoare istorice, ce meritaii pănă la un punct să ciștige ier- 
tarea momentului și subvenţiile viitorului acestui erudit de un 
antidinasticism copilăros de vehement, — în Buciumul, Trom- 
peta Carpaţilor, în Traian şi Columna lui Traian se cuprind 

o sumedenie de acte vechi, dintre care multe sînt documente 
interne. Unul din tinerii, cu școală bună, de cari încep să 
producă Universitățile noastre — ce nu mai sînt, ca pănă ieri, 
adesea o pepinieră de slugoi pentru dascăli vanitoși și leneși —, 
unul dintre acești tineri și-ar cîştiga un merit față de 
ştiinţa istorică, dînd o tablă analitică a acestor documente, 
ce sînt, fără de un asemenea ajutor, foarte greu de găsit la 
timp și de întrebuințat într'o cercetare de amănunte. Asupra 
epocei Mirceștilor, d. Hasdeu a tipărit, în mijlocul politicii 
sale primejdioase, un șir de acte de mare însemnătate, editate 
cu priceperea și îngrijirea pe care nici-un om cuminte nu se 
poate gindi să i le tăgăduiască pentru păcatele teoriilor sale 
fantastice sau pentru neajunsurile vrednice de compătimire 
ale caracterului său. 


Documente de pescuit sint în număr și mai mare în re- 
viste: fie acele reviste de un caracter istoric pur, de un ca- 
racter științific general saii de un caracter amestecat. Se poate 
afirma că întăia oară un document intern bine îngrijit a ieșit desupt 
tipar în Muntenia la 1845, cînd Bălcescu a dat în Magazinul îsto- 
vic, pe care-l scotea împreună cu Laurian, ce se îngrijia însă 
mai mult de lucruri privitoare la originile romane, la relaţiile 
noastre cu străinătatea, — «hrisovul de la Ioan Leon Voevod 
pentru isgonirea Grecilor din țară l>. În cele patru volume 
ale acestei reviste, editată cu îngrijire, întrun format comod 
și plăcut, cu litere frumoase și bune, se mai află și alte acte 
interne: nu multe la număr, dar toate de o însemnătate deo- 
sebită. Acești oameni învățați și muncitori plini de rivnă se 
arătase, ceia ce nu se întimplă totdeauna, și niște oameni de 
gust, avind simțul trebuitor ca să aleagă. 


În «Magazin» se tipărise și cronici; moldovenești și mun- 
tene. Abia în 1852 apărură pe deplin «Letopisiţile» lui Mihai 
Kogălniceanu, cu care lucrase aproape alături istoricul din Bucu- 
rești. Dar cu documentele veni Kogălniceanu cu cinci ani înnainte, 


1 Mag. ist, I, p. 122 si urm, 


căci volumul iü din întăia ediţie a Archive romnești apăru 
încă din 1840. Între alte materiale, scriitorul moldovean dădu 
în revista sa o întreagă condică din vremea ocupaţiei rusești 
de la 1768 la 1774, precum și cîteva acte deosebite, înce- 
pind cu un «suret» de la luga-Vodă. 


Altreilea tipăritor mai însemnat de documente, urmînd datele, 
nu însemnătatea izvoarelor date la lumină, e acela pe care pănă 
dăunăzi leșenii îl cunosteaü ca «bătrinul Codrescu», un bătrin 
foarte bătrin, foarte original; întrun fel, foarte simplu, cu 
toate că avea un trecut politic de gazetar patriotic, opere de 
şcoală și o voluminoasă lucrare lexicografică, dicționariul 
franco-romîn cu buchi, «al lui Codrescu», în urmă. Ca toţi 
oamenii de pe acel timp, cari aveai un așa de nesigur pre- 
sent, Codrescu, pe atunci «tînărul Codrescu», îndrăgise tim- 
purile vechi; pe lingă aceasta, mai avea și o tipografie la 
disposiţie și, în sfîrșit, îi căzuse în mini două condici din 
veacul al XVII-lea, două voluminoase in-quarto fanariote, 
scrise des, cu slove urite, îngrămădite, din acele condici de 
măsuri domnești ce se întrebuințai mult în cancelariile «Gre- 
cilor 1»; colecționator cu patimă, pe o vreme cînd se găsia 
lesne material de colecționat, cînd distrugerea hiîrtiilor fără 
valoare față de legile nouă nu începuse încă, Codrescu avea 
un număr de hotăriri domnești, cuprinzind măsuri de admi- 
nistrație, cu care Fanarioţii erau foarte darnici. Avea zel si 
tipografie, și W lipsia si atunci simţul critic, putinţa de a cîn- 
tări însemnătatea izvoarelor ce găsise: el dădu la tipar tot, 
condici și documente, pe care documente le dărui apoi Ar- 
chivelor Statului din lași, ca toată lumea să se poată încre- 
dința că el, Teodor Codrescu, na născocit nimic. De bună 
seamă că editorul nu-și va fi dat osteneala de a copiă cartea 
și hirtiile sale: pe atunci zețarii știau să culeagă buchi ceva 
mai vechi în buchi mai nouă, și Codrescu a făcut deci ceia 
ce făcuse în -Muntenia Bălcescu cu cronicile sale, lucrate pe 
manuscriptul' vechii de o sută de ani. 


t Diutr'una luase el si: bucăţi din culegerea sa de tratate «străine și ale 
Moldo-hRomăniei >, 


Cartea lui Codrescu, e intitulată «Uricariul, cuprinzătoriu 
de hrisoave, anatorale şi alte acte din suta a XVIII și XIX». 
«Uricariul», era un barbarism, care trebuia să însemne: cule- 
gere de urice ; cu înțelesul adevărat, curicariui» înseamnă acel ce 
alcătuieşte uricele, și curicele» privesc numai întărirea domnească 
apăminturilorstăpinite, iar nu ori-cefițuică din veacul cal XVIII-lea 
și al XIX-lea», ori-ce pompoasă proclamaţie menită să anunţe 
întregului popor moldovenesc, și cui se mai putea interesa 
de aceasta, că de aici înnainte un «părinte al patriei» a ho- 
tărit să se plătească ceva mai puţin la vădrărit sau la altă dare, 
Dar ce urmează după «Uricariul» lámureste că în culegere 
erau să intre numai acte vechi din cele mai nouă, mai ușoare 
de găsit și de tipărit... după original. De altmintrelea, nici 
nu era vorba decit de două volume si, cînd ieși, în Maiŭ 
1852, supt Grigore-Vodă Ghica, volumul Lü, apucase a se 
tipări din al [l-lea trei coli. Codrescu cerea proprietarilor de 
documente să i le dea spre publicare, și el putu să adauge 
în partea din urmă a acestui volum al II-lea, ce ieși înnainte 
de sfirșitul anului, pănă și vechi acte din al XV-lea veac, 
în traducerea tălmăcitorilor de mai de mult. 

Cînd, la volumul al III-lea, un colaborator al lui Codrescu-i 
dădu un număr de acte diplomatice, traduse după originalele 
publicate de «Comisia archeografică» rusească, el schimba 
titlul vechii în partea care însemna vechimea materialului și 
se urcă, plin de bucurie, pănă în «suta XIV» — din care 
«sută» de sigur că nu era să aibă prilejul de a tipări multe 
documente 7pferne. Dar, cu toate că acest Comis al lui Gri- 
gore Ghica fu silit de Căimăcămie să părăsească «trecătoarea» 
sa funcţie la Archive, cărora li dăruise totuși atit de fru- 
moase acte, împreună cu «<un dulap mare cu geamuri și su- 
luri», el prinsese gust la lucru, descoperise în acest «Uricariii» 
al său, unde tot ce-i cădea în mină se amesteca la tiparul 
său ieften de tipograf, un scop al vieții sale, mai serios și 
mai folositor decit ziarul căruia i se consacrase altă dată. 

De la un «uric» al lui Alexandru cel Bun pănă la un dis- 
curs antidinastic al răposatului Alexandru Beldiman, de la 
dezbaterile lui Ştefan cel Mare cu Muscalii lui Ivan Groaz- 


nicul pănă la pățaniile noastre cu diplomaţia rusească mo- 
dernă, în războiul de la 1877, tot își găsia locul în <Uricariü> : 
unele lucruri odată, altele de două ori. Documentele se în- 
frățiaŭ în voie, înlăturind cronologia: <Uricariul» era totdea- 
una în curs de publicaţie, și se înnădia pănă la nesfirșit. Nici- 
una din aceste mărturii ale trecutului, ieşind prăfuită din 
vechile lăzi îmbrăcate în fier sau din sacii de pînză groază 
ai boierilor și răzășilor, nu era răspinsă de la pragul fericitei 
publicări: bun și răi, noi și vechii, trecea împreună spre 
“ folosul științii romine, și spre chinul viitorilor istorici, explora- 
tori cu. noroc sai fără, cu oboseală totdeauna, în stepele 
«Uricariului», 
Așa se ajunse la al XVII-lea volum. 


«Uricariul» lui Codrescu a murit în împrejurări extraordi- 
nare si care nu Sar fi putut prevedea de puţinele persoane 
ce-i tăiai foile și de rarisimii cercetători ce se folosiaii de 
dinsul pentru scopuri științifice. 

Întăiii s'a făcut mult mai bun. De la 1852 încoace, două 
generaţii se perîndase, și în generaţia tînără de pe la 1880 
se găsiaŭ iubitori ai trecutului mai bine pregătiți pentru a-l 
studia decît bătrinul ziarist, traducător și lexicograf. Unul 
dintre acești tineri, care făcea de mai multă vreme sirgui- 
toare cercetări asupra documentelor moldovenești ce-i veniaü 
în mînă, d. G. Ghibănescu, profesor în laşi, se oferi lui Co- 
drescu pentru a-i conduce mai departe publicația. Codrescu 
primi cu plăcere această «colaboraţie», care-i asigura și odihna 
bătrinețelor și plăcerea de a vedea apărind volume nouă din 
«Uricariul» său, și astfel d. Ghibănescu dădu la lumină vol. 
XVIII din culegere, volum cu originale slavone, cu traduceri 
ale editorului si cu note: la sfîrșit, se dădea o listă a boie- 
rilor pănă în veacul al XVIII-lea, — care aduce folos și pănă 
astăzi. Apoi Codrescu se întoarse iarăși pentru volumele 
XIX-XXII, ce nu se deosebesc nici în bine nici în rău de 
altele ieșite pănă atunci supt îngrijirea lui harnică, dar adesea 
neîndestulătoare. D. Ghibănescu tipări iarăși două volume, 
data aceasta de cuprins amestecat și fără lămuriri, volumele 


XXII si XXIII, dintre cari cel din urmă se mîntuie pe neas- 
teptate cu ziarul de călătorie italian al lui Boscovich. Al 
XX V-lea fu alcătuit după moartea lui Codrescu, din materiale 
copiate încă de diînsul. Alcătuitorul Uricarzului se stinsese 
la adinci bătrinețe, cu gindul la lucrarea pentru care trăise 
și pe care n'o putea pretui în destul, în părțile ei bune, nici 
înțelege critica adusă neajunsurilor. “Tocmai cind, prin por- 
trete, prefețe și discursuri, se anunța continuarea «<Uricariu- 
lui», pe care, în același timp, se arătaii gata să-l urmeze fiul 
editorului de pănă atunci, «Societatea științifică și literară 
din Iași», o șubredă creaţiune, în care ambiția statornică a 
unuia învinse trecătorul zel al celorlalți, şi, în sfirșit, episcopul 
Ghenadie de la Rimnic, — tocmai atunci «Uricariul» încetă 
să mai apară. 

S'a vorbit cu multă mîndrie locală de «cele zece mii de 
pagini» ale Uricarzulul : vor fi fiind, dar o pagină se mai 
cintărește, din punct de vedere material chiar, prin cit e scris 
pe dinsa, și paginile <Uricariului» aŭ fost totdeauna mici, pe 
cînd literele s'aii înfățișat adesea ca destul de mari. Pe urmă 
o pagină se cintărește după cuprinsul real al slovelor înti- 
părite pe hirtia ei. Cînd stăm să judecăm însemnătatea celor 
douăzeci și cinci de volumașe, nu vom ţinea samă, de sigur, nici 
de discursurile antidinastice, nici de prefețele în care Codrescu 
explica de ce, nedindu-i-se un post la Banca din lași, el na 
crezut că trebuie «să mai suie scările palatului», nici de po- 
vestirile despre împrejurările in care marele Kogălniceanu a 
plins înnaintea lui Teodor Codrescu, fiind-că n'avea cu ce-și 
plăti datoriile făcute în împrejurări de o corectitudine discu- 
tabilă, nici de polemica împotriva d-lui Hasdeii, care îm- 
prumutase cindva bani, dindu-i înnapoi, lui Codrescu, pe 
care era să-l înlăture mai tărziu cu critici exagerate, și făcute 
fără prețuirea împrejurărilor, de la un premiu al Academiei. 
Tot așa se eliminează de la sine scrisorile corespondenţilor 
obișnuiți sau extraordinari ai autorului, reproducerea în des- 
ordine a culegerii destul de rele și de neorinduite a lui Ulia- 
nitchi, retipăririle, atit de numeroase, izvoarele de istorie 

contemporană, încălcind locul păstrat vechilor urice. Cît ră- 
mine, se împarte în două. 

De o parte, documente din «epoca Fanarioţilor», care si 
sînt cele mai multe: anaforale cu hotărtrile lor, mici măsuri 
de administrație, «ponturi» ce se reeditai de la o Domnie 
la alta, procese nesfirșit de pe lung redactate, și care n'aü 
altă însemnătate decit a persoanelor amestecate în ele, — afa- 
cerea fiind mai totdeauna din cele mai obișnuite și mai cu 
prisosință cunoscute. Acestea merita numai un foarte 
scurt regest, si astfel ar fi încăput toate întrun singur volum, 
chiar așa de mic, cum sînt ale lui Codrescu. Pe de altă parte, 
acte mai vechi decit reformele de lege și cirmuire aduse de 
<Fanarioți», cari aŭ început la noi opera de «europenisare». 
Acestea se cuvenia să se tipărească foarte îngrijit pănă la 
o oarecare dată, și anume, nu întregul, care e stereotip, o 
goală şi nefolositoare formulă de cancelarie: aceiași de la 
Alexandru cel Bun pănă la Alexandru cel Răi, Lăpușneanu. 
Ci să se reproducă exact toate numele interesante, toate cu- 
vintele romăneşti amestecate în cele slavone, toate părţile ce 
privesc obiceiuri şi datine, toate Divanurile, mărturiile boie- 
rești, inedite, care nu se află aiurea. Așa sar fi urmat pănă 
la pragul vremilor de prefacere, cînd regestul ar fi cuprins 
și mai puţin din documentul original. Căci ori-cine tipăreşte 
ceva dintr'un document intern, dintro carte de danie saii 
de întăritură domnească, nu trebuie să piardă din vedere, 
că ele nu se pot asămăna cu un document politic, în care 
fapte, păreri și sentimente nouă se oglindesc de la început 
pănă la sfîrșit, în care chiar și formulele de politeță, cerce- 
tate bine, pot ascunde ceva interesant, pot întregi știrile 
asupra relațiilor dintre două. persoane. 

Culegerea lui Codrescu conţine totuși foarte multe docu- 
mente moldovenești. Unele din ele aü un interes mai mare, 
altele unul mai mic: la foarte multe însă folosul e aproape 
nul, și ceia ce se dă pe larg în citeva pagini ar merita două 
linii de explicație într'o notă. Prevăd vremea cind, pentru a 
nu se lăsa neîntrebuințat după cuviință materialul colecției 
ieșene, se va alcătui un volum de «Uricariii» condensat, de 

table analitice, redactate cu pricepere, care va face aproape 
totdeauna inutilă întoarcerea la original. Dar cine ar crede 
că aceste numeroase documente lămuresc pe deplin asupra 
instituţiilor moldovenești, s'ar înșela: și după «Uricariui» foarte 
multe din ele rămîn necomplect cunoscute. În adevăr, pentru 
epoca fanariotă, a cunoaşte ceia ce se petrece întrun punct 
al principatului, înseamnă a cunoaște jocul instituţiilor în 
principatul întreg, pentru că acestea sint date de sus, depe 
tronul Domnilor reformatori pentru toată ţara: «Fanarioţii», 
cari aŭ asimilat situația internă a Țerii-Romănești cu a Mol- 
dovei, au început unificind pretutindeni viața, întrun prin- 
cipat și în celalt. Pănă atunci însă, dacă nu tot bordeiul, tot 
Tinutul și-a avut obiceiul, care avea aceleași rădăcini adinci 
în pămînt strămoșesc sau în pămînt vecin, dar se înfățișa 
cu destule deosebiri pentru ca aceste deosebiri să merite a 
fi studiate. În Cîmpulungul bucovinean nu se trăia ca în 
Vrancea; aici viața era alta decit în părţile Covurluiului saii 
în pămintul de hotar al Orheiului, Puindu-și în minte să facă 
o culegere în indefinit de multe volume, trebuia .să se caute 
o variație din acest punct de vedere, o întindere geografică 
pe cit se poate de complectă. Ceia ce nu sa făcut. 


Codrescu mersese destul de departe cu «Uricariul» cînd 
d. B. P. Hasdeii începu culegerile sale de documente, incom- 
parabil mai bine concepute și executate. Venit din Rusia ca 
un autodidact, gata pentru ori-ce și, pentru acele timpuri, 
bun pentru ori-ce, învățatul basarabean, care navea altă 
școală decit capriciul lecturilor sale neobișnuit de întinse și fe- 
lurite, altă metodă decit a deosebitei sale pătrunderi natu- 
rale, rătăcite însă din ce în ce mai mult de o nenorocită 
tendință de a uimi, și în paguba adevărului, și alte repertorii 
decit o memorie foarte bogată și precisă, — începu în același 
timp literatură de scandal și publicare de documente. În Iaşi 
fiind, d. Hasdei: începu să tipărească mici reviste de un cu- 
prins amestecat, în care studiile istorice ocupau însă un loc 
de căpetenie: aceste caiețele tipărite elegant erau redactate 
mai mult de d-sa, de și avea și colaboratori, dintre cari se 

împun atenției Papadopol-Calimah, cunoscător de multe lu- 
cruri, dar confus, și Vasile Alexandrescu (Urechiă), mort, cum 
se știe, de puţină vreme. Foia de istorie şi literatură, din 
care aproape nu se mai află o colecţie complectă, apăru și 
dispăru în 1860-1; îi urmă Din Moldova, Lumina, care n'a- 
vură o viață mai trainică, d. Hasdeu fiind si cel mai zelos 
întemeietor de reviste și, în același timp, cel mai lacom Saturn 
dintre părinţii de publicaţii periodice, ce se pot închipui. 
Strămutat la București, unde ajunse întăiii director al Archi- 
velor Statului, de curînd întemeiate, superficialul beletrist 
romantic Aricescu — căruia totuși îi datorim tipărirea, în Re- 
vista sa a Archivelor, a Condicei de socoteli de supt Domnia 
lui Brîncoveanu —, d. Hasdei se gîndi la o publicație de 
documente care, ieșind fără soroc, ar face cunoscute comorile 
cuprinse în Archive. 

Printr'o Prefaţă, în genul pe care-l iubeşte d. Hasdeii, 
plină adecă de admirabile făgăduieli, o adevărată proclamaţie 
către poporul romin, care-i aparținea ca admirator științific, 
d. Hasdei deschise la 1865 «Archiva istorică a Romăniei», 
tipărită în mari broșuri in-4°, la Imprimeria Statului și pe 
socoteala Ministeriului de Instrucție. 

În Prefaţa menţionată, publicul, cit era, primia lămurirea 
că autorul <Archivei» «știe vr'uă zece limbi antice și mo- 
derne», că publicaţia, ce ieșia.în același timp, a lui Papiu 
Ilarian, Zesauru/, de și contribuie și el la cunoașterea trecu- 
tului, are litere mai bune, dar un cuprins mai puțin critic 
și că, în ciuda literelor imperfecte ale Cirmuirii, «singurul ei 
defect», «Archiva» va fi foarte «abundentă și importantă». 


De obiceiii debutează în asemenea sunete de trimbiță și 
prologuri de laudă pentru sine cărţile mediocre ale autorilor 
slabi. «Archiva istorică» sa dovedit însă foarte bună, aşa 
de bună încît contemporanii nici nu iai putut înțelege im- 
portanța, socotind — naivii ! — că mai bun la d. B. P. Hasdeŭ 
sint teoriile ! 

«Archiva istorică» era menită să răspîndească între cer- 
cetătorii de istorie romănească — între cari nu vom nu- 

măra, ca d. Hasdeu, pe celevii cursului său de «Archeologia 
figurată» la Școala de bele-arte» — zsvoare/e contemporane, 
de ori-ce natură, ale trecutului nostru. Adecă supt firma ei 
trebuiau să se întilnească cronicile ca și documentele propriu 
zise și, printre acestea, documentele scrise de străini în limbi 
străine cu documentele scrise în slavonește, iar mai tărziu în 
romănește, de Romini. Un plan, care permitea să se adune 
în același volum o inscripţie de la Tyras, un act de la Ca- 
liman Asan, Țarul bulgăresc, descrierea de călătorie a lui 
Neufville și o sumă de acte slavone și romiîne, inedite, de 
cea mai mare însemnătate. Nu se vorbia nimic despre faptul, 
ce-și avea importanța lui, dacă în «Archivă» erau să se dea 
numai acte inedite sau reproduceri după felurite tipărituri 
din străinătate. 

Pentru d. Hasdeu era, fără îndoială, mult mai comod ca 
publicația să aibă acest caracter mixt și nelămurit. D-sa nu 
era îndatorit să facă necontenit visite neplăcutului Aricescu, 
director de Archive în țara fără pricepere unde d. Hasdeu 
era numai profesor de «Archeologie figurată» la o școală «de 
bele arte». Editorul «Archivei istorice» avea o frumoasă bi- 
bliotecă, proprie sau împrumutată, din care în puţin timp 
se putea scoate un noŭ fascicul din «Archivă». Chiar și sis- 
temul acesta de apariție în fascicule își avea folosul: odată 
ce eraun jurnal științific, o gazetă de documente, ele puteai 
să se urmeze în ori-ce ordine. De altmintrelea, acest neajuns 
pentru cetitori era să fie complectat prin table, <registruri», 
«cuprinzind resumatul analitic al anului întreg» : table alfabe- 
tice n'aü ieșit nici-odată, de și ele ar fi fost, mai ales față 
de felurimea materialului, de un mare folos, dar «registrul 
analitico-cronologie al tutulor documentelor coprinse în 
tomurile I și Il» “a apărut, dînd reproducerea titlurilor 
ce se aflau la fiecare document pe pagina unde fusese ti- 
părit. 

la vol. I e mult lucru de întăia ordine, ca bogăţie, ale- 
gere potrivită si reproducere precisă. De la Venelin, care 
publicase în 1840, în urma unei misiuni cu care-l însărcinase 
guvernul rusesc în principatele cîrmuite de generalul Chiselev, 

un număr de vechi și importante documente slavone !, cu ceva 
însemnări explicative, nu se tipărise nimic din imensul tesaur 
al documentelor noastre slavone: ici și colo, învățați ce în- 
țelegeai răi mindria latină se vor fi simțit jigniți văzind că 
se întind pe nesfirșite coloane plătite de Ministeriul de In- 
strucție romănesc buchi cirilice închegînd barbare cuvinte 
slavone; dar cine s'ar putea gindi să facă sacrificii științifice 
pentru a cruța o vanitate atît de neghioabă? D. Hasdeii, care 
a recomandat mai tărziu un anume sistem de transcriere cu 
litere latine a mărturiilor trecutului nostru de pănă mai dău- 
năzi și care putea vedea mai bine decit ori-cine ce pedanterie 
deșeartă stă în editarea cu slove ieșite din întrebuințate, grele 
de cules și, pentru mulți, incomode la cetit a unor texte re- 
lativ nouă, ce se pot imprima în literele de astăzi fără nicio 
greutate și nici o nesiguranță, — d. Hasdeu a cedat poate 
dorinţii de a încredința și mai mult pe Ministrul de Instrucție 
de caracterul savant al publicaţiei sale, păstrind cirilicele în 
tipărirea documentelor romănești pănă la data înnaintată de 
1700. Lucrul a fost rău mai ales prin urmările sale, căci de 
aici înnainte ori-ce meșter în buchi, cu ceva carte slavonă, 
a crezut că se poate răzima pe autoritatea d-lui Hasdeu, ce- 
rînd ca nimeni să nu-și permită a face preschimbări de alfa- 
bete din care poate ieși ruina știinţii, și în special a filologiei 
romine! 

Nu știm de ce vol. II al d-lui Hasdeü e I2, ceia ce era, 
pare că, o prevestire a «seriilor de volumuri» ce s'au publicat 
pe urmă, de alții. Încă din anul Tiüñ se constată oarecare 
oboseală, un început de dezgust la d. Hasdeu. Tot mai mult 
cronica, cronica străină și tărzie, prelucrarea încă mai tărzie 
de la noi din țară — Cambini, «istoria mănăstirii catolice din 
Tîrgovişte», presintată ca un izvor istoric—, și, pe lingă dîn- 
sele, traduceri, făcute de alţii — ca traducerea lui Macarie de 
Antiochia, — ieaŭ locul folositoarelor acte interne din alte 
timpuri. Un număr de pagini e ocupat de Învățăturile lui 
Neagoe și de Biografia lui Neagoe, care apucase totuși a fi 


1 Acte daco-bulgărești, Petersburg, 1840; un vol. in S°. 

date la tipar încă de la 1840. În sfîrşit, pe cîteva coale se 
întindeau documente străine — italiene, catalane —, din acele 
documente străine, a căror inferioritate o proclamase, pe ne- 
drept, tocmai d. Hasdeu în Prefaţa publicaţiei sale: valoarea 
lor era însă în acest cas scăzută prin faptul că «d. V. Ale- 
xandresco», din «manuscriptele» căruia erau scoase, le co- 
piase foarte rău la Madrid !. 

Totuși prefața de la adevăratul vol. al II-lea (tot din 1865), e 
plină de încredere : editorul «resimte în fundul consciinţei mul- 
țumirea drumașului ce se uită înderăt>, etc. «și-și murmură cu 
mindrie: am adjuns departe», — pe cînd se ştie că «drumașii» 
în știință nu prea aü plăcere să se uite <înderăt», unde pot 
- descoperi greșelile ce se leagă, ori cite silinți am pune 
noi, de ori-ce „operă omenească. Se vorbeşte de cele «trei 
centurie» de documente apărute pănă atunci, de aprecierile 
favorabile ale «filo-rominului Veghezzi Ruscalla», de «un dic- 
tionariü complect, din care pănă aci noi nu sîntem încă decit 
la litera A». 

Despre varietatea «Archiveï istorice» și în viitor garantaŭ, 
pe lingă cunoștinţile, pătrunderea și zelul d-lui Hasdeu, două 
colaboraţii făgăduite si anunţate în această prefață. Cu «pre- 
tioase documente aduse din Italia și Spania», în copii pe 
care am avut mai sus prilejul să le apreciem, era să îmbo- 
gățească «Archiva» ceminentul nostru literat d. V. Alexan- 
dresco», despre care d. Hasdeu spune în «Negru-Vodă», 
ultimul său roman si cel mai reușit, din respect pentru d. 
Urechia și din respect pentru sine însuși, că ar fiputut găsi 
la Madrid «ochilarii lui Attila», -că nu se înțelege cu «păr- 
dalnica de gramatica latină», si cîteva alte aprecieri tot așa 
de măgulitoare pentru răposatul istoric și bun prieten al d-lui 
Hasdeu. Episcopul Melhisedec era să dea documente interne, 
și, pe lingă înștiințarea care-l priveşte, se adauge: «lectorii 
noştri gusti de mai "nainte de eftectuli promissiunii Sânţiei 
Sclle> ; «electorii» n'au «gustat de nici-un effectü>, pentru că 


1! Cum se poate controla pentru acele documente care aŭ apărut mai pe 
urmă și în colecția Hurmuzaki. 

«Sânţia Sa» pare a se fi răzgindit, și, tărziu de tot, cind har- 
nicul Vlădică de Roman a închis ochii, d. Hasdeu l-a petrecut 
printr'un panegiric în care se amintia publicului că <eü unul 
nu iubiam pe episcopul Mechisedec, și sînt încredințat că nici 
episcopul Melchisedec nu mă iubia pe mine... Totdeauna 
am resimţit un fel de anripatiă unul pentru altull>, Din 
partea lui Melchisedec ar fi o lămurire pentru această an- 
tipatie: la apariţia unor lucrări ale lui, de care vom vorbi 
mai departe, d. Hasdeŭ l-a întîmpinat, ca pe un vechii co- 
laborator fără «effecti», cu una din cele mai nedrepte și pă- 
timașe critici ce se pot închipui. Melchisedec știa foarte bine 
rusește si destul de bine slavoneşte, așa încît mai avem o 
explicaţie pentru asemenea mișcări de antipatie, care devin 
la urmă, firește, după un număr de nedreptăţi îndurate, și 
reciproce. 

Pentru noi astăzi, cari avem o bibliotecă de erudiție bună, 
a Academiei Romiîne, la îndămină, acest volum al II-lea din 
«Archiva istorică», așa de puternice trimbițat în Prefaţă, nu 
e mai de nici un folos, E alcătuit aproape tot din reprodu- 
ceri și, încă, după cărți ce se găsesc în țară sau se puteai 
cumpăra din străinătate cu mai puţin decit preţul unui abona- 
ment anual la «Archiva istorică». Marea laudă cu documen- 
tele interne nu se mai putea repeta acuma, fiindcă, din mo- 
tive ce rămîn necunoscute, d. Hasdei nu mai visità Archi- 
vele Statului, unde în curind era să ajungă director, ca să 
nu le mai poată visită alții. Avem, în schimb, texte de cro- 
nici polone, latine, chiar "ebraice — limba ebraică fiind una 
din cele «vre-o zece limbi» pe care le poseda istoricul-filo- 
log —, tot Inventariul lui Rykaczewski, pe lingă rarități ca 
Giovio, ceva din cărți nouă rusești și sirbești, dialogul frances 
al lui Despot, care merita doar o notiță, două documente 
de la «d. Alexandresco» și apoi... Apoi vine, pe nesfirşit 
de multe pagini, plătite de Ministeriul de Instrucție Publică, 
reproducerea cu litere latine a nesăbuitului /azras de filo- 
sofie morală și de erudiție de școală al lui Dimitrie Cantemir 


1 Rezista nouă, V, p. 163. 

pe vremea cînd el nu era decit un «eminent» elev al marelui 
Cacavela. Tocmai pentru ca abonatul să aibă de ce mulțămi, 
se dădea y» document intern inedit și unul din privilegiile 
date de Domnii moldovenești negustorilor din Lemberg. 

După această alcătuire a volumului II din 7c/zza istorică, 
avem noi dreptul să ne mirăm cum de sa mirat d. Hasdei 
de faptul că ministrul C. A. Rosetti a suprimat publicaţia, 
mirare pe care d. Hasdeu, teatral în toată activitatea sa știin- 
țifică, și-o exprimă prin literele de corp mare, în care se 
tipărește această notitá: «Aci publicaţiunea s'a supprimati din 
ordinulu domnului Ministru de Instrucţiune publică C. A. 
Rosetti». 

Pe atunci însă era o notă bună pentru un deputat sai 
senator să se arăte iubitor de știință, și mulţi oameni de școală 
şi de carte intraii în una din cele două Adunări legiuitoare 
fără să se asimileze, cit erau acolo, cu politicianii obișnuiți. 
Firește însă că aceste întîmplări fericite aveau și părţile lor 
rele. Kogălniceanu, despre lăudabila ediție a cronicilor mol- 
dovenești a căruia d. Hasdeu a vorbit, foarte puţin după 
aceia, cu un ton de zdrobitoare superioritate, d. Nicolae Io- 
nescu, care trebuia să se pronunțe, în calitatea sa de spe- 
cialist, și C. Aricescu, căruia, din <înnaltul ordin» al protec- 
torului său, d. Gr. G. Tocilescu, autorul atit de celebru 
astăzi, era să-i dovedească puţina seriositate a publicaţiilor 
întreprinse de direcția necompetentă a Archivelor, aceștia ri- 
dicară glasul în Cameră pentru a cere continuarea «Archivei 
istorice», care începuse așa de îngrijit, pentru a se încheia 
atit de jalnic, de moartea cuiva ce sar stinge în ultimul 
stadiu al unei boale cronice, învinuind medicul care i-a fi 
grăbit sfirşitul. D. Hasdei scăpă «Archiva» din ghiarele mi- 
nistrului dușman al culturii și, avind acum ca sprijin și ga- 
ranţie «votul din 14 Februariii», pentru totdeauna memora- 
bil, «tare prin sprijinul și aprobarea Representaţiunei Naționale», 
hotări că iubita sa publicație, menită să populariseze filo- 
sofia cacaveliană a lui Dimitrie Cantemir, să dezvăluiască 
toate misterele - cacavelismului grecesc, vrednic de a fi pus 
alături cu machiavelismul italian, că această <Archivă istorică 

a Romăniei» «va păși înnainte fáră a maï tremura». De acum 
însă era să se reiea tot planul cel vechii, să se deie «dife- 
rite acte si relațiuni slavoane». Am văzut că pănă la «votul 
din 14 Februarii» d. Hasdeu, reeditorul lui Giovio, Jerlicz și 
Muntaner, nu mai putea să-și permită a vorbi de răi pe 
Papiu Ilarian, care reproducea documente narative externe, 
ce mai iesise și de supt alte teascuri. Singur faptul că de 
acum înnainte «Archiva istorică» va da iarăși documente 
interne inedite face însă pe același d. Hasdeu să simtă din 
noŭ, într'o mișcare de nestăpînită miîndrie, cu cit e «Archiva», 
cu cît o să fie «Archiva» mai presus de «alte publicaţiuni 
de acestii genii, ocupate cu reproducerea actelori și relațiu- 
nilori, scrise în limbele occidentale, a căror cunoștință e mai 
răspândită» : doar, cel mult, vor figură astfel de izvoare pentru 
a lămuri «basea publicațiunii», actele interne. Camera se 
gîndise a da direcţiei Archivelor misiunea de a tipări pe rînd, 
într'o «publicaţie oficială», multele acte cuprinse în dulapurile 
acestei instituții, dar d. Hasdeu ni arată cum deocamdată 
tot d-sa a căpătat misiunea de a explora Archivele, și chiar 
de a cerceta colecțiile de documente ale particularilor. Încă 
odată, la sfirșit, în slove groase, d. Hasdeu arată că volumul 
al III-lea din culegerea sa va cuprinde «documente romine 
inedite și tot felul de acte și relaţiuni slave nepublicate sai 
netraduse pănă acum în limba romînă, importante pentru 
trecutul național, și cari, după trebuințţă, vor fi însoţite de 
commentarii, prefaţiuni sai note». š 
Dacă se deschide acum volumul, apare cu totul alt ceva 
decit ce se făgăduise în Prefaţă. Din Archivele Statului, nimic ; 
din colecţii private, numai acelea pe care d. Hasdeu le că- 
pătase de la familia Murguleţ, de la ramura așezată în Po- 
lonia: de toate, sînt abia șeptezeci și cinci de bucăţi, mergînd 
de la Petru Rareș pănă la 1742, ocupind însă nu mai puţin 
decit vre-o sută de pagini, și această pentru că fiecărui do- 
cument i se reservă, acum cind este votul din Februar si 
nimeni nu mai tremură, o întreagă pagină (ce să se întimplă 
să aibă astfel şi numai —p. 259 — șese rînduri, în care se 
cuprind: numărul de ordine, titlul în litere mari, data pe un 

rînd deosebit si iscălitura isolată in maiestatea solitară a unui 
rînd special). Afară de aceste documente în pagini proprii, 
care nu merită une ori nici chiar un regest, atit sint de co- 
mune, d. Hasdeii aşterne trei enorme disertaţii, dintre care 
una, cea mai scurtă, lămurește, si lămurește destul de bine, 
Cronica moldo-polonă, o_retipărire; a doua, foarte lungă ana- 
lisează niște scrisori, tot retipărite, din Archivele familiei 
polone Sapieha și dezbate, cu un lux nesfirșit de erudiție și 
ieftenă si zădarnică, întrebarea succesiei la tron a lui Ieremia 
Movilă, pentru ca să se ajungă la o conclusie pre care cele 
d'intăii documente străine găsite după aceia aü sfărimat-o; 
a treia privește niște nume de ţerani romini într'o danie de 
craiŭ sirbesc și e, pe o sută sece pagină, un model de acele 
disertaţii fără scop ce se pot prelungi pănă la infinit: de 
atiția ani se tot face erudiție istorică la noi, și oare de cite 
ori a avut cineva prilejul, a simțit nevoia saŭ a putut să-şi facă 
plăcerea de a cita pretențiosul studiu al d-lui B. P. Hasdeu? 

Un al patrulea volum pornise să studieze documentele 
asupra ţeranilor romiîni din Galiţia cuprinse în cartea lui 
Stadnicki: cu dinsul, astăzi un rarisim element într'o biblio- 
tecă de iubitor al cărților ce sai strecurat neobservate pe 
lume, s'a încheiat «Archiva istorică» a d-lui Hasdei. Trăise 
așa de puţin după ce «votul», împiedecase de a mai «tre- 
mura vre-odată» ! Pe ultima foaie a publicaţiei s'ar fi putut 
scrie cu litere tot asa de mari ca și cele de la sfirșitul volu- 
mului al doilea: «Aci publicațiunea sa supprimatii din ca- 
priciulă domnului B. Petriceicu Hăjdeŭ [ortografia timpului), 
viitor director la Archivele Statului». 


Dar deocamdată d. Hasdeu vedea un alt cimp deschis ac- 
tivităţii sale. În 1866, Cuza fusese detronat, si cele d'intăiii 
timpuri din cîrmuirea lui Carol Liu, principele ales prin 
plebiscit de poporul romănesc, fură tulburate. Mulţi oameni 
ușor de minte și mulți romantici întrevedeau republici în gen 
sud-american, înnălțări personale pe temeiul înrudirilor de pe 
tată saŭ de pe mamă saü de pe nimeni pănă la un tron... 
«Traian», ziar anti-dinastic, naționalist, revoluționar, fu înte- 

meiat la 1869 de d. Hasdei, cu un colaborator oarecare, 
pentru a răpindi ideile politice ale noului deputat de Bol- 
grad. Gazeta era plină de atacuri perfide și de insulte fátise 
impouriva suveranului, căruia i se făgăduia soarta străinilor 
rătăciţi pe tronurile noastre, a lui Despot și Gratiani. Cînd 
orașul Ploiești dădu semnalul eliberării patriei de supt tirania 
«nemțească» și-și cîștigă astfel dreptul la statuia Libertăţii 
ce-l împodobește si astăzi, măsurile de represiune ale guver- 
nului atinseră si pe apărătorul energic al latinităţii de la 
ziarul-revistă «Traian», şi d. Hasdeu, care sa mindrit mult cu 
aceasta, a fost găzduit, pentru motive de ordine publică, de 
un penitenciar al patriei. Tot odată se stinse și viaţa ziarului 
«Traian», în care apăruse însă, ici și colo, studii și documente 
istorice, care-și aŭ însemnătatea lor şi ar trebui pescuite cindva 
din prosa de atitare politică și de pe hirtia de gazetă ce le 
cuprind. 

«Traian» "murise, dar spiritul lui latin, anti-nemţesc, revo- 
luționar, trăia încă în «Columna lui Traian». La 1871 se mai 
întemei& de societatea «Românismulu», menită să improspă- 
teze amintirea lui Tudor Vladimirescu și să scoată la iveală 
candidaţi «latini» la tronul Romăniei, o «foaie», ieșind o dată 
pe lună, în format elegant, cu un material. de tipografie bun. 
În ea trebuia să-și: găsească loc discursuri politice, cercetări 
istorice şi izvoare. Redactori erau: «B. P. Hasdeu, G. Mis- 
sailu, N. V. Scurtescu» — primul «istoric», cellalt «poet» —, 
«N. Ath. Popovici, T. P. Rădulescu» — necunoscut —, «Gr. 
G. Tocilescu», pe atunci un tînăr ce dădea mari speranțe, pentru 
care i sa și făcut de Ministeriii, ce-i aprecia dorința de a 
studia, o bursă în străinătate, pentru limbele slave, mi se 
pare, pe care d.: Tocilescu le-a studiat, dar nu le-a învăţat 
nici odată. Cel mai harnic colaborator era acest viitor bur- 
sier, care făcea cercetări cu privire la Mihai Viteazul — d. 
Tocilescu era considerat ca urmașul nobilului, poeticului Băl- 
cescu — în Archivele Statului, unde aduna în același timp 
notele trebuitoare pentru a înlătura prin ridicul pe Aricescu 
în folosul d-lui Hasdeu, al cărui scutar și purtător de spadă 
era. D. Tocilescu a tipărit destul de bine un număr de acte 

interne din secolul al XVI-lea, unele dintre dinsele însemnate. 
Firește că asemenea publicație era făcută în original, cu fel 
de fel de note, și greoaie și naive, în care se vedea dorința 
de a imita știința, de nuanță puțin astrologică, a acestui «ma- 
gistru» și, în același timp, o dorință tinerească de a speria 
lumea, care dorință a rămas si mai pe urmă. Adevărata eru- 
diție, ca şi adevăratul talent, adevărata cinste se înfățișează 
simplu, fără nimic din draperiile teatrale pe care le întrebuin- 
țează acei cari aü ceva de ascuns cu dinsele. Astăzi trebuie să 
recurgi une-ori la izvoarele tipărite în «Foaia societății Ro- 
mânismul>, dar notele ce le întovărășesc te fac să zimbești 
adesea. 

În 1872 nu mai e nici «Foaia», dar «Columna» atinsese 
acum anul al IV-lea și din ce în ce mai mult elementul 
științific dădea înlături pe acel politic: epoca pretendenților 
se încheiase prin îndoita înțelepciune a tînărului principe 
Carol si a bătrinului popor romin, care știe cine se bucură 
de «schimbarea Domnilor», lucru pe care d. Hasdeu il uitase 
cu totul: anume «nebunii». Din cronici și documentar polone, 
dar, iarăși, cînd şi cînd din vechiul tesaur documentar romă- 
nesc, «Columna» dădea, supt deosebite titluri, materiale isto- 
rice cetitorilor săi. După o ușoară crisă în 1875, publicaţia 
se prefâcu în «revistă mensuală pentru istoria, linguistica și 
psicologia popolară», apăru într'un format comod, pe hirtie 
resistentă, cu mulți colaboratori și un conţinut foarte variat 
si interesant. S'ar fi cuvenit din partea fostului redactor al 
«Archivei istorice» să se deschidă o rubrică anume pentru 
documentele interne, ce sar fi înfățișat din toate părțile, dar 
d. Hasdeii, care scrisese acea curioasă carte romantică: «Is- 
toria critică a Rominilor>, în care «critică» înseamnă a face 
un izvor, căutat anume și prețuit ad /zoc, să spuie ce cuprinde, 
și mai mult decit atita, d. Hasdeu, care se ocupa acum de 
filologie, de folk-lore, va fi crezut poate că a tipări așa, pur 
și simplu, documente, nu mai e de talia sa. În 1878, «Co- 
lumna» dispăruse și, cînd, peste zece ani, d. Hasdeu luă iarăși 
asupra sa conducerea unei reviste periodice, Revista nouă, 
ea avea mai mult un cuprins beletristic și nu prea îndrăznia, 

saü nu voià, să servească, in frumoasele-i coloane ilustrate, 
izvoare istorice pentru trecutul romănesc. 


Ca filolog mai mult decit ca istoric întreprinse d. Hasdeu, 
acum director la Archivele Statului, în 1878, publicarea co- 
lecţiei de documente interne, care poartă poeticul nume, re- 
produs în frumoasă chirilică ornată, pe foaia de titlu, de 
«Cuvente den bătrăni», lucrare premiată de Academia Romină și 
foarte mult răspîndită și întrebuințată în ţară și în străină- 
tate. Ni se spune în Prefaţa volumului întăiu că opera nu va 
fi «o brută colecţiune de documente», cum nici nu s'ar fi 
putut aștepta de la un om așa de pregătit pentru comentarii 
și atit de dispus la dinsele ca d. Hasdeii, că «textele și glo- 
sele» din ea, intinzîndu-se cronologiceşte de la 1550 la 1600, 
o perioadă deosebit de interesantă pentru limbă, vor fi cer- 
cetate ca «un simplu material». O făgăduială alipită la aceasta 
si la alta de a se pune în sfirşit <o serioasă temelie anali- 
tică pentru filologia și diplomatica romănească», era aceia că 
studiile nu vor porni de la nici o «teorie a priori». Dar -fă- 
găduiala era umbrită prin amintirea «Istoriei critice» unde, 
«mergînd din disecțiune în disecțiune», d-sa, ca istoric sub- 
stituise chinuitului adevăr strălucitoarele sale fantasii. Se 
expuneaii laudele ce meritase manuscriptul lucrării de la un 
om ca Schuchardt și se promiteaii pentru partea a doua di- 
sertaţii filologice asupra multor puncte interesante, precum 
și «cinci indici la ambele tomurï : bibliografic, istoric, juridico- 
economic, diplomatic si linguistic». 

Din toate acestea n'a ieșit nimic, precum n'aü ieșit nică 
«Răvașele Banilor Craiovei», nici «actele municipale», puse 
în perspectivă chiar în pragul volumului Liü, nici «specime- 
nele fotografice», ce trebuiau să se publice «întrun tractat 
de Paleografia romînă». Dar se dădeau fragmente de cărți 
si multe documente din epoca anunţată. Aceste documente 
erau reproduse în ceia ce se numește «fotografie prin tipar», - 
păstrind fiece rind ca în original, ţiind literele aruncate sus, 
după vechiul sistem de grafie, tot așa de-asupra rindurilor. 
Se dădea transcripţia latină, după un sistem ce se impune 


ori-cui, fiind-că transcripția se face perfect din chirilică în 
latină, fără alte semne deosebite decit é, š pentru c și g în- 
nainte de vocala moale: d. Hasdeu adăugea și é, ia, iu, 
pentru diftongii respectivi exprimați in chirilică prin semne 
deosebite (k, a, A, 19); ceia ce se poate găsi de prisos, în- 
doială asupra existenţii diftongului în ori-ce vreme neputind 
să existe, nefiind deci aici un fenomen filologic de studiat 
pe cale istorică, urmărindu-l în izvoare. Se mai adaugeaŭ lă- 
muriri asupra hirtiei, filigranei, dimensiunilor, asupra cernelei. 
Apoi adnotaţii istorice și explicaţii de limbă. 

În cele din urmă nu mă amestec, dar îndrăznesc a crede, 
după cetirea lucrărilor mai nouă, ca ale d-lui O. Densușianu de 
pildă, că și filologia se poate face cu mai puțină risipă de 
erudiție și ingeniositate, cu mai puţină dorință de a uimi. 
Notele istorice, despre Udrea, despre alţii, sînt bine făcute, 
în cunoștința deplină a izvoarelor. Cit privește reproducerea, 
în ea trebuie criticat un pedantism pretențios, care nu folo- 
sește la nimic. Oamenii cari scriau zapise ca acelea ce sînt 
reproduse de d. Hasdei cu centimetrul, cu tabla de color 
şi lista de filigrane înnainte, erau niște bieți oameni simpli, 
popi, cărturari de sat, mărunți diaci abia cărturari, ale căror 
lucrări nu merită a fi privite prea de aproape, fiind-că ce ar 
putea resulta din această muncă aparentă sai reală, — afară, 
bine înţeles, de o admiraţie a necunoscătorilor, ce are o va- 
loare cu totul personală? Ce cîştigăm știind că rîndul s'a 
oprit aici și nu înnainte sau pe urmă, ce conclusie putem 
trage din coloarea «rădăcinie» a cernelii, unde putem ajunge 
dacă vom ști cit de mare era bietul petec de hirtie; cit ni 
poate folosi chiar filigrana, atit de asămănătoare de la o 
epocă la alta, cînd o moară de hîrtie avea, ca acea din 
Brașov, o viață mai lungă, și, cînd, pe lingă aceasta, de la 
vecini, de unde luam materialul acesta de seris, ni lipsesc table 
complecte, amănunțite de filigrane? 

Insist mai mult asupra acestor neajunsuri — ori-ce însușire 
exagerată, deci si precisia, se preface în neajuns—, pentru 
că ele, în loc să fie apreciate după cuviință, aü constituit în 
mintea unor discipuli ca d. Tocilescu sai cei și mai mărunți 

cari-i furnisează multele raporturi ce înnaintează, despre orï-ce, 
Academiei, — ca punctele unui sfint decalog, de care trebuie 
să se ține ori-cine care şi-ar simți puterile quasi-divine tre- 
buitoare pentru a îndrăzni să se atingă de un document cu 
scopuri de publicare. Multă vreme încă, se vor maï ceti cri- 
tice, în care se vor aduce mustrări pentru că nu sa dat o 
reproducere în cirilice a originalului, pentru că sai rupt rîn- 
durile, așa de lămuritoare asupra unei întregi epoce, ale unui 
zapis, pentru că s'a uitat analisa chimică a cernelei si char- 
tomensura materialului de scris !. 

Încă în volumul d'intăiti al « Cuventelor», se mai cuprindeau, 
pe lingă specimene de graiŭ logofețese de prin sate, și pa- 
ginile, tipărite cu cirilice, spre mulțămirea pedanţilor viito- 
rului, ale traducerii de letopiseț al lumii alcătuită de Mihail 
Moxalie pentru iubitorul de cetire Vlădică romănesc Teofil 
al Rîmnicului; manuscriptul, aflător la Moscova, fusese co- 
piat de d. Tocilescu, ce trebuia să fie autorul cunui studiu 
a parte asupra fântinelor lui Moxa», studiu de care știința 
romînă a rămas pănă astăzi cruțată. Al doilea volum poartă 
sub-titlul de «Cărţile poporane ale Românilor în secolul XVI 
în legătură cu literatura poporână cea nescrisă», și nu mai 
dă decit texte religioase vechi, lăsînd la o parte, pentru mo- 
ment şi pentru totdeauna, făgăduielile de răvașe ale Banilor 
și de scrisori ale tîrgurilor şi orașelor, de care fusese vorba 
în cel d'intăiui moment de entusiasm. 


Cu aceasta se încheie activitatea d-lui Hasdeu ca tipăritor 
de documente. În resumat, d-sa dădu în cea d'intăiu parte 
din Archiva istorică, într'o formă simplă și ușoară pentru 
cercetători, un mare număr de vechi documente slavone și 
romine, mai ales din Moldova. Pe urmă Archiva pierduse 
vechiul ei caracter prefăcîndu-se într'o colecţie care cuprindea 
cri-ce se găsia mai lesne și putea să acopere mai multe coli 
de tipar. La sfîrşit, ea se înfățișa mai mult ca un șir de 
disertaţii masive și, în mare parte, nefolositoare. În «Columna 


1 V. Anal. Ac, Rom. pe 1901: raport asupra Documentelor Bistriţei. 

lui Traian» cu publicarea de documente muntene din veacul 
al XVI-lea se reluase vechile și bunele tradiții de la început. 
Iar «Cuventele den bătrăni !», alcătuite mai ales in vederea 


1 În privinţa istorică, ar fi însă, ici și colo, unele observaţii de făcut. Actul 
facsimilat pe p. 38 a vol. I arată și după scrisoare a fi mai tărziii decît data 
de «între 1583-5» pe care i-o atribuie, dorind să-l fpzechească pe cît se 
poate, d. Hasdeii. În adevăr, el nu poate fi așezat după întăia mazilie a luY 
Mihnea-Vodă în 1583 pe temeiul că acest Domn e pomenit așa încit se vede 
că nu mai domniă si că totuși Domnia lui încetase numai de puţină vreme. 
Vorbindu-se de Alexandru Mircea, tatăl lui Mihnea, se zice, în adevăr: «Ali- 
xandru-Vodă celu dăzrănu, tatălu Mihneaei-Vodă>. Deci de atunci mai fusese 
un Alexandrn-Vodă «tinăr», adecă, ori Alexandru cel Năi din 1592-3, ori unul 
din Alexandrii de dupi 1600: Iliaș saŭ Coconul. — La p. 43 si urm.: nu e 
nici o dovada că ar fi fost o fabrică de hirtie in Moldova pe la 1583. Sin- 
gurii cari ar fi putut da meșterii, ar fi fost Sașii din Ardeal saŭ Polonii, cari 
şi unii și alții aveai tot interesul să păstreze monopolul. Felul de a scrie al 
lui Petru Șchiopul nu poate fi lămurit filologic, pentru că se razimă pe nepri- 
ceperea unui necărturar, cel puţin în ceia ce privește cartea romănească, La 
p. 49, nu mal era de nevoie să se facă întrebarea dacă actul lui Bucium nu 
s'a scris cumva în Birlad, — unde, de altmintrelea, nimic nu dovedeşte că ar 
ñ stat în adevâr Vornicul 'Perii-de-jos, trebuitor ori-cînd la Sfatul domnesc,— 
pentru că în josul actului stă scris limpede: laşi. La p. 63: «vulturul quasi- 
imperial> de pe actul de pe la 1595 al boierilor din Mănești nu poate da 
naștere la nici-un fel de combinații genealogice, fiind-că un asemenea vultur 
cu două capete nu e isolat în peceţile boierilor munteni din secolul al XVII-lea, 
dintre cari cei mai mulți n'aveaii de loc a face cu Bizanțul; așa-l găsesc întrun 
act de la 4 Maiii 1657 de la «Neacșă Băneasa» —- în pecete: Neacsa Logo- 
fetesa — «ot Măgureani», în colecţia d-lui G. Gr. Cantacuzino (cf. lorga, 
Doc. Cantacuzinilor, p. 239, nota 2). La p. 02 si urm., din faptul că în 
document se întilnește un om tăiat de Tatari, nu resultă că acest docu- 
ment a fost scris înnainte de 1600, numai pentru atita că în alt act de 
pe la 1600 se vorbeşte de un alt om tăiat de Tatari. La p. 128, a prăda 
mare nici un sens 'deosebit de răii cind e vorba de o cîrmuire ce-și pradă 
supușii cu biruri: aceste biruri se chemaii chiar fără nici un fel de înțeles 
osînditor : 2228, nevoi, angări? ; cu atit mai mult, cu cît e vorba aici de 
imposite ce se ieaii de la o mănăstire, deci împotriva scutirilor îndatinate. La 
p. 140, nu încape discuţie asupra datei: a fost întăiii un s (6), care a fost 
îndreptat apoi într'un gros îi (10) cu punctele foarte aparente: două cilre, a 
zecilor și unităţilor la un loc, nu se întîlnesc nici-odată. Tot acolo se expri- 
mase părerea greșită că cAndreiii călugărul» de pănă la 1004, fost Ban, ar fi 
același cu Banul Udrea; ea a fost îndreptată în Magnum Etymologicum, art. 
Băleanu, cu două greșeli nouă: o lectură «71062 în loc de «7160», care per- 
mite a se face din doi Udrea unul singur, și identificarea lui Andrei călugărul 

filologilor, represintaŭ o anzer în erudiție, care putea să 
rătăcească și pe alţii ducîndu-i către căutarea greutăților unde 
nu se cerea decit bun simț și muncă. 


E regretabil că in pripita noastră transformare pe toate 
terenurile, în desprețul nostru fără măsură pentru trecut, în 
lipsa noastră de orinduială, am lăsat să se risipească, să se 
însușească de cel d'intăiii iubitor de hirtii vechi ce a ajuns 
pe un Scaun episcopal, să se piardă foarte adesea. dacă nu 
de cele mai multe ori, archivele, impunătoare în alte timpuri, 
ale Episcopiilor și Mitropoliilor noastre, pe lingă care ele 
trebuiau lăsate, dar supt toată răspunderea. Tot astfel, la se- 
cularisare, sacii cu hirtii vechi ai mănăstirilor s'au împărțit 
în două, o parte căzind în desordine la Archivele Statului, 
a căror pregătire era încredințată Comisiei documentare, iar 
alta apucind supt cucernice anterie de fugari, infuriați pentru 
despoiarea lui Dumnezei în paguba propriei lor întreţineri 
mănoase, către Locurile Sfinte, unde așteaptă ceasul reven- 
dicărilor cu cine ştie ce minunat ajutor pravoslavnic. Astăzi 
cu ce aü fost Archivele episcopale stăm cam așa: 

La lași s'a încurcat cu totul averea științifică a răposatu- 
lui Mitropolit Iosif Naniescu cu averea de același fel a Mi- 
tropoliei, pe care a stăpinit-o atiția ani acest cuvios prelat: 
la Academie se află depuse citeva cartoane și coperţi cu acte, 
în împrejurări de testament, legate la rude și judecăţi, care 
m'au indemnat să le văd în grabă pentru a da pe cele mai 
insemnate, în întregime sau ca regeste, in volumul de față. 
În studiarea acestei archive mă precedase răposatul V. A. 
Urechiă, care în Miron Costin, în Istoria Romênilora dat multe 
bucăţi din ele, cu metoda care-i era particulară, și d. C. Er 
biceanu, care a tipărit mai mult corespondenţele privitoare 


cu Andrei Lugofatul, un Mare-Logofăt și mare buier moldovean și muntean, ce 
n'a fost Ban nici-odată (v. Iorga, ZZ lur Mihai Viteazul, p. 102). La p. 225 și 
urm.: în Iunie 1621 nu mai domnia în Ţara-Romănească Gavril Movilă, fugit 
în Ardeal încă din August precedent, ci Radu Mihnea: deci sait în original, 
saŭ în reproducere e greșit anul 1621 (7129) în ciudata poruncă a Doamne 
Marghita, mama tinărului Voevod. 

la împrejurările de la 1821 în Isforza Mitropolieï Moldovei. 
Astăzi, adresîndu-mă la P. S. S. Mitropolitul Partenie, mi s'a 
spus, după ce sau luat informaţii la directorul Cancelariei, 
că nu mai sînt decit acte cu totul nouă, mai tărzii decit re- 
stabilirea Domniei pămîntene. 

La Buzăă pare să mai fie ceva: documente și condici, 
de și se asigură că marea colecţie de acte muntene pe care 
o ține de mulți ani pentru vinzare negustorul sas Dilmond 
din Reghin ar fi fost, în timpuri de tulburări, luată pe aice, 
din episcopia Buzăului. Ce este însă astăzi, sar cuveni să 
se inventarieze de un Trimes al Ministeriului, și mă ofer aici 
să împlinesc, fără cine știe ce cheltuială și răsplată, această 
misiune, ce n'ar trebui întărziată. 

De la București, condicile se află în cea mai mare parte, 
dacă nu chiar toate, în Biblioteca Academiei Romine. Docu- 
mente nu sînt nici la Academie si nar mai fi de mult nici 
la Mitropolie, — ceia ce e foarte regretabil. 

Documentele de la Rimnic aü devenit întăi proprietatea 
răposatului episcop Ghenadie, și din moștenirea lui, după 
multe dezbateri cu moștenitorii, ele au venit la Academie, de 
unde nu le mai poate, slavă lui Dumnezeu, moșteni nimeni. 
Ghenadie le legase în cartoane, cu toată nedibăcia, păgubi- 
toare pentru documente, a legătorilor de provincie, și ele nu 
vor ieşi deci intacte din greoaia lui închisoare. 

Argeșul e o episcopie nouă, ce are abia un veac de du- 
rată: ce se va fi aflind acolo, nu poate să aibă un mare in- 
teres. Mi se spune că S. S. episcopul Timuș ar lucra la 
istoria diocesei sale. 

Răposatul Melhisedec, ale cărui aptitudini pentru știință 
se judecă și mai bine de acei ce se gindesc că el învățase 
în seminarii ruseşti, n'a lăsat după dinsul însemnate archive 
la Roman si la Huși: ca membru al Academiei, e! a dăruit 
acestei instituţii și o parte din Archivele episcopiei unde a 
păstorit la urmă. Dar, fiind un om cu tragere de inimă, cel 
mai însemnat pentru cultură dintre Vlădicii pe cari i-am avut 
de la alcătuirea Statului romin de astăzi, el sa gindit a scrie 
istoria eparchiilor unde l-a dus cariera sa de prelat. Despre 

textul săi, care, de altmintrelea, nu se întinde prea mult și 
nu caută nici greutăţile, nici înnălțimile, ci povesteşte ușor 
și simplu, se poate zice bine și răi (răul l-a spus îndestul 
d. Hasdeu); dar atit Cronica Romanului, în două volume, 
cit şi volumul principal din Cronica Huşuluè, aŭ mai ales 
însemnătatea de a cuprinde toate documentele, însemnările 
și inscripţiile ce a descoperit sai găsit zelosul episcop și pe 
care nimeni nici nu le știuse, nici nu le întrebuințase pănă 
la el. Aceste izvoare sînt corect tipărite și întovărășite de 
lămuriri care folosesc une ori. Din nenorocire, anticvarii ce 
mai posedă citeva exemplare libere din aceste cărți le vind 
cu preţuri foarte ridicate, și în curînd nici aceste exemplare 
nu vor mai fi la disposiția cercetătorilor, pe cari-i dorim tot 
mai mulți în viitor. N'ar fi răi deci dacă Academia s'ar ho- 
tări să retipărească, nu textul lui Melhisedec, de care n'avem 
tocmai așa mare nevoie, ci documentele din cele două (C7o- 
nacă episcopale. 


Cronica Huşuluč a apărut în 1869, Cronica Romanului de 
a 1874 la 1875. Pe atunci Archiva 7sforică se întrerupsese 
pentru totdeauna și numai Vricariul ducea în liniște viața 
sa totdeauna egală. De la generația nouă ce începea să se 
facă, pe atunci cunoscută, se putea aștepta ceia ce bătrinii 
nu făcuseră cu spiritul de ordine și cu disciplina de spirit 
neapărat trebuitoare. Să vedem întru cit a înnaintat această 
generație, astăzi si ea îmbătrinită, opera, atit de folositoare 
pentru istoric, a publicării documentelor noastre «de ţară», 
a materialului intern. 

Din această generaţie cu studii sistematice în Apus, ni- 
meni na tipărit o mare colecţie de asemenea izvoare. Nu- 
mai cînd și cînd d. A. D. Xenopol a trimes întăiu cîte un 
document la «Columna lui Traian» saü la revista, splendid 
tipărită cu o subvenție a Statului, pe care începuse a o scoate 
la 1882 d. Gr. G. Tocilescu, la «Revista pentru istorie, ar- 
cheologie și filologie». Mai tărziă, în «Archiva societății știin- 
țifice și literare din Iași», deschisă la 1889, și trecută peste 
puţin în stăpînirea d-lui Xenopol, care o îndreptă pe încetul 

către literatura celor fără talent, în această erudită revistă 
de profesori universitari și candidaţi la profesoratul univer- 
sitar, se reservâ o rubrică pentru actele interne, rubrică în 
care tipări une-ori d. Xenopol, alte-ori d. Tiktin, cu o îngri- 
jire deosebită, sai dd, I. Tanoviceanu, G. Ghibănescu. și 
colaboratori  ocasionali. Tot în «Archiva» sar putea face 
ceva mai bun decit ori-ce poesie de nepoet, anume un in- 
ventariü analitic al documentelor apărute pe încetul în re- 
vistă: acest inventarii ar trebui să se tragă și aparte, în 
broșură. 

În «Revista» din București, de la o. bucată de vreme dese 
ori întreruptă, și continuată în ultima-i formă de cîteva luni 
încoace — după ce a funcţionat, supt alt titlu, și ca organ al. 
societăţii de instrucție populară «Tinerimea Romină», aici 
materialul documentar tipărit a fost mai întins, mai prețios 
și redat cu mai mult aparat științific. D. Tocilescu însuși, 
care nu era printre cei mai distinși colaboratori ai revistei 
sale, a dat supt titlul de «Documente inedite privitoare la 
istoria romînă», un șir de vechi și importante hirtii, ce-i fu- 
sese încredințate de o doamnă din București și de alți par- 
ticulari, între cari și loan Brătianu, din partidul căruia d-sa, 
din motive de principii, făcea parte. Sistemul de reproducere 
era decaleai după acela din «Cuventele» magistrului său: 
aceiași măsurătoare a hîrtiei, aceiași expertisă a cernelei, mat 
obișnuit, fireşte, şi aici mai mult <rădăcinie», aceleași comen- 
tarii: cele mai multe din documente erai slavone si editorul 
făcea o analisă gramaticală şi o corectare de stil a vechiului 
pisar, vrednice de cel mai sîrguincios elev: «na cere gene- 
tivul, en cere ablativul, substantivul acesta e de gen neutru», 
etc., ete. Cu mult mai utile lămuriri, puse la locul lor, aŭ 
tipărit documente, in aceiași publicaţie, episcopul Melhisedec, 
ce a dat inventariul documentelor păstrate în archiva de fa- 
milje și moșie de la Miclăușeni, precum și, către sfîrşitul 
vechii serii, dd. Onciul, Sircu, s. a. 

În sfirşit, V. A. Urechiă a publicat Condicile Domnești 
păsttate la Archivele Statului, pentru anii 1774 pănă după 
1821, în multe volume, cărora pentru 'adnotaţiile destul de 


29. 


slabe ce adăugise, a crezut că li se poate da titlul de /szorza 
Românilor |. 
Și atit. 


Cele mai multe documente interne de dincoace de Milcov 
s'ar găsi în Oltenia, saii în cealaltă regiune de graniţă, din 
spre Moldova, în Prahova și Buzăi, de cineva care ar ști să 
inspire încredere moșnenilor ce stăpinesc încă și astăzi pe 
acolo șuvițe din vechiul lor pămînt de moşie și privesc să- 
cultețele lor cu hirtii pe jumătate putrezite ca un talisman, 
ca un fetiş, pe care înstrăinîndu-l, ogorul s'ar cufunda în 
pămînt. În Moldova aŭ multe documente proprietarii moșiilor 
din Miază-Noapte, și aŭ fost încă mai multe în tara de ră-. 
zăși, care e Bucovina, în această frunte a vechiului principat, 
care nu e numai necropola Domnilor în mănăstirea-i din 
Putna, ci a fost, pe vremea anexării de Austria, și necropola 
unei stări sociale: a vechii boierimi sărăcite, decăzute, dar 
păstrind toate tradiţiile de mindrie ale trecutului, împreună 
cu glorioasele nume vechi, ce sună a războii si biruință. Cînd 
guvernul împărătesc s'a pus pe lucru ca să organiseze tara 
după moda europeană a timpului, s'o prefacă întrun desă- 
vîrșit teritoriu fiscal, s'a îndeplinit un lucru pe care, în oarecare 
măsură — și cu mijloace mai puţine, iarăși, — îl încercase și unii 
luminați Domni ai Moldovei din secolul al XVIII-lea: ca- 
dastrul. O comisiune alcătuită din ofițeri şi funcționari. im- 
periali si avînd de tălmaciu pe Rominul ardelean Petru Aron 
a chemat de pretutindeni pe stăpinii în mare sai în mic ai 
pămintului provinciei ca să-și înfăţișeze, prin mărturii sai 
prin acte scrise, drepturile. Alături cu călugării trimeşi de 
Mitropolia din Iași, de unele mănăstiri rămase pe «pămîntul 
turcesc», alături de vechilii cu «vechilimele» din partea boie- 
rilor rămași în jurul Domnului în țara ciuntită răsăriră de 
pretutindeni, din munte și de către Prut, răzășii, cărora li tre- 
mura mina pe sfintele hirtii și piei galbene pecetluite cu 


1 Din Archive mat dăduse la 1860 cîteva acte într'o broșură, directorul de 
atunci, P. Teulescu. 

bourul Voevozilor, spînzurat pe cele din urmă de seculare șnururi 
pestrițe. Comisia a pus în scris, cu minunata răbdare a admi- 
nistrației cesaro-crăiești, toate răspunsurile şi toate actele, — 
traduse acestea din urmă în nemțește. Ceva mai tărziu, după 
alipirea la Galiţia, tribunalul pentru titluri, forum nobilium din 
Lemberg, a luat în cercetare originalele înfățișate ca mărturie 
de «nobleță» veche, transformată de vremile vitrege în simplă 
mazilie. 

La tribunalul din Cernăuţi se păstrează si astăzi traduce- 
rile de acte privitoare la pămînt, așezate după moşii, în ne- 
sfirșite fascicule în folio, pe hirtia aspră, albăstrie, uritá, de 
la sfirșitul veacului al XVIll-lea. Ele suplinese pănă la 
un punct originalele. Acestea, une-ori au fost date înnapoi 
proprietarilor, al căror neam s'a stins, sa ferănzt cu totul, s'a 
înstrăinat și risipit foarte adesea. Altele însă, foarte multe, se 
păstrează în Archivele fondului religionar din Cernăuţi, alcă- 
túit din moșiile mănăstirilor de sine stătătoare ale epocei 
moldovenești. În sfîrşit, din unele administrații, aceste hirtii 
ale unui trecut despreţuit, pe care omul de Stat, administra- 
torul îl ignorează si cărturarul îl răspinge din studiile sale, 
documentele romănești aŭ trecut la cîntarul în care se vind 
negustorilor sai  samsarilor de izvoare, pentru genealogii 
sau pentru istoria neamurilor străine, actele «netrebnice». 

Archivar la tribunal ajunse pe la 1862, cu trei ani înnainte 
de apariția «Archivei istorice», un funcționar cu pretenţii de 
erudiție, călduros patriot german, purist în limbă, panger- 
manist în aspirații, poetic după biuroii, care înțelese, cu cite 
însușiri îi împărțise firea, că în traducerile acelea de pe raf 
turile sale se află o viață, în care vedea el cam ce putuse 
să cetească și în operele romantice căutate în tinereța sa: 
cruzi tirani, bogaţi suverani orientali, cavaleri în platoșe cu 
mănușa de fier pe șolduri de oțel, călărind în zorii zilei a 
cărei sară va fi roşie și de sînge, cucernici călugări, depăr- 
taţi de lume, rătăcindu-și pașii fără zgomot supt tainice, ră- 
coroase arcade pline de umbră. Ascultaţi-l numai cum incheie 
o prefață: «Numai colo jos strălucește în vale, Să fie arme? 
Răsună un zgomot îndepărtat. Tropot de copite. Din prăpastie 

iese o ceată de palizi călăreți goți pe cai ce se frămîntă». 
Şi asa mai departe 1. 

Franz- Adolf Wickenhauser începu lucrul său istoric încă de 
pe la 1850, dar, numai cind Biserica ortodoxă din Bucovina 
se gîndi să-și reclame averea înstrăinată pentru a și-o admi- 
nistra singură, cînd, prin petiţii către Cirmuire și prin publi- 
cații ca a lui Pumnul, chestia fondului religionar fu adusă 
din noŭ în discuţie, i se păru acestui visător de cavaleri go- 
tici că e poate și în interesul carierei sale să arăte admini- 
stratorilor de la Cernăuţi și din Viena ce stă scris în acele 
ciudate privilegii în slove «rusești» ce se păstrau pe atunci 
la Aammerprocuratur, în acele movile de traduceri asupra 
cărora el, Wickenhauser, avea întreaga îngrijire. Cu manu- 
scriptul său, cu partea din acest manuscript ce privia stră- 
vechia mănăstire Moldaviţa, ctitoria lui Alexandru cel Bun, 
întemetetorul cel adevărat al Moldovei, porni funcţionarul cer- 
năuțean la Viena, unde-l tipăriră cu frumoase slove, firește 
gotice, Jacob și Holzhausen, împreună cu o Prefață lămuri- 
toare datată din «Cernowiz 2» și cu o dedicație unui nobil 
din al XVII-lea veac, în Fundaţia căruia petrecuse autorul 
întăiului volum din «Moldawa oder Beiträge zu einem Ur- 
kundenbuche für die Moldau und Bukowina», copilăria sa 
studioasă, acolo, în Viena. Nu lipsia nici-o Introducere isto- 
rică, în care se atingeau atitea și atitea puncte din istoria 
Moldovei. 

Wickenhauser făgăduia și alte broșuri asupra tuturor mă- 
năstirilor din ţară, pănă li va desluși la toate rostul, cu hîr- 
tiile de la biuroi sai cu acele comunicate, în traducere ro- 
mănească modernă, de particulari. Nefiind ca d. Hasdeii un 
om superior, el crezu că datorește publicului să se ţie de 
cuvînt, publicului săi de străini, din Bucovina și de aiurea, 
care i-a prețuit foarte mult opera, si publicului de «Ruma- 
nen» — așa ni zicea, cum se vede, foarte măgulitor, nouă, — 
care nu l-a prea criticat, dar nici nu l-a întrebuințat tocmai 


1 Moldowiza, p. 52. 
2 Nu «Czernowitz»; în toate Wickenhauser avea ideile sale personale. 

mult. Putna, Solca, Horecea, Voroneţ, Rădăuţi au beneficiat 
pe rind de elucidările harnicului funcționar, pensionar în cu- 
rind, de la «Cernowiz». 

Acuma, ce fel sînt aceste broșuri, mari și mici, și care e 
valoarea lor? 

Wiclkenhauser pretindea să aleagă printre materialele ce-i 
stăteau la îndemină, și nu să deie «ca alții» — citește: «bă- 
trinul Codrescu» — «ori-ce bucăţică veche de hirtie, ori-ce 
zdelcă de cancelarie, ori-ce protocol de judecată, petiții fără 
nici un cuprins și plîngeri de mai dăunăzi. Actele eraii să fie 
deci alese cu un ochiii de cunoscător, unele tălmăcite de-a dreptul 
de editor, altele corectate de același, după traducerea ger- 
mană mai veche care i se părea prea încărcată de formule 
zădarnice și, pe lingă aceasta, cu totul stricată ca stil, prin 
amestecul a fel de fel de barbarisme de origine slavă sau 
romănească. Apoi, la fiecare cărțulie, citeva pagini de com- 
posiție literară și istorică mai mult sai mai puțin asupra 
subiectului. 

Se întimplă însă că bietul om se încurcă în date, pe care-l 
vedem îndreptindu-le apoi cu condeiul, foarte îngrijat de ce 
va zice publicul — își reservase «dreptul de traducere în alte 
imbi» —, în exemplarele oferite Academiei Romine. Apoi 
traducerile comisiei Metzger-Aron nu erai strălucite, și Wicken- 
hauser, cu îndreptările lui stilistice, scoase fără milă și cită 
coloare mai rămăsese în ele. În sfîrşit, ordinea era cam su- 
pusă criticei, iar Prefeţile se înfățișau cum ni închipuim. că le 
putea face 'un' om mediocru, cu pregătirea lui Wickenhauser 
şi-pe o vreme cînd și ai noștri, afară de d. Hasdeu, bojbă- 
iau încă în multe lucruri ca orbiă. 


Romiînilor din Bucovina, cari aŭ societăți de cultură, «boie- 
rilor» de acolo, cari posedă mijloacele trebuitoare, li revenia 
şi datoria și onoarea de a face mai mult și mai bine decit 
Wickenhauser. Pănă astăzi s'au făcut însă din această parte 
numai două încercări. 

D. Gheorghe Popovici, pe care-l avem între noi acuma, 
care a început prin frumoase poesii, a continuat prin studii 

asupra trecutului Moldovei și a dat cîțiva ani o viață: miş- - 


cării politice romănești din Bucovina, avea adunate un număr 
de documente slavone pe care Wickenhauser le făcuse cu- 
noscute cu sistemul săă, și mai multe hirtii privitoare la 
«Cîmpulungul moldovenesc» de odinioară. Pe cele d'intăiii le 
încredință unui învățat cleric din Cernăuţi, actualul predicator 
al Mitropoliei, dr. Orest Popescul, care trebuia să le publice 
întăiu pe acestea, apoi pe celelalte, în original și traducere. 
O fasciculă a apărut la 1895, foarte bine tipărită, în genere; 
apoi la p. 64 publicaţia se întrerupse și astfel a rămas și 
pănă dstăzi. ' 

Printr'o măsură luată în veacul al XVIII-lea fiecare mă- 
năstire era îndatorită să-și scrie actele traduse, în condici, și 
cel mai harnic alcătuitor de astfel de repertorii fu în Mol- 
dova un călugăr ce știa bine slavonește și e și autorul unor 
frumoase lucrări retorice pline de patriotism simţit: Varto- 
lomei Măzăreanul t. Ocupîndu-se cu viața și activitatea acestui 
monah cărturar, părintele Marian din Suceava, membru al 
Academiei, un eminent folklorist și unul din cei mai buni Ro- 
mini din partea înstrăinată a Nordului Moldovei, s'a hotărît 
să tipărească aceste condici. S.S. a dat pănă acum, în ele- 
gante broșuri, corect tipărite, Condica  Voronețului și a 
Solcãi. 


Intr'un colț de provincie olteană, sîrguința cîtorva cărturari 
localnici, iubirea lor pentru locurile în care trăiesc i-a făcut 
să alcătuiască ceia ce nu se maï găsește aiurea. Societatea 
din Tirgu-Jiŭù a întemeiat un museü, unde a depus urme ale 
trecutului și, între ele, documente locale; ea a dat la lumină 
mai multe reviste, de o ilustrație mult superioară textului. 
Sufletul. acestor lăudabile încercări e un institutor local, d. 
Al. Ștefulescu, care a tipărit o monografie asupra Tismanei, 
ieșită acum în a doua ediţie, și studii privitoare la orășelul 
din munţii Gorjului. Mai însemnată e cea din urmă carte, în 
care se dă un material documentar mai întins și cu totul 


1! V. Zst. lit. rom., I-II. 

noŭ; pe cînd în *«Tismana> sînt mai mult reproduceri. D. 
Ştefulescu, care a învăţat singur slavoneşte,' dorește prea mult 
să se cunoască aceasta și e prea departe de un adevărat 
centru de cultură pentru ca să aibă la îndămină cărţile ce-i 
trebuie pentru a se informa îndestulător. Noua ediţie a mo- 
nografiei de mănăstire era, de sigur, mai puţin trebuincioasă 
decit o tipărire a întregului material ce poate ajunge în mi- 
nile acestui sirguincios cercetător al timpurilor vechi: această 
lucrare l-ar face și mai vrednic de a i se mulțămi, dar din 
ea ar trebui să se înlăture tot luxul de texte slavone și de 
buchi cirilice și poate să se lase la o parte altă adnotaţie 
decit aceia ce sar face cu alt material inedit. 


Lămuriri asupra unor publicații mai nouă decit cele descrise 
și apreciate aici se pot găsi în Prefaţa la volumul V din 
Studiile şi documentele mele. Acolo se vorbește și de sarcina 
ce se impune astăzi. 


T. d 





